Diari Oficial de la Generalitat Valenciana


Sumari del DOGV 4017, del 08-06-2001 (2001/5392)

Informació pública del programa d'actuació integrada l'àmbit d'actuació del qual és la unitat d'actuació número 1, els Tarongers, d'Albalat dels Tarongers.
-----------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5392


Organisme emissor
:   Promociones Albalat, SL

Tipus de document
:   Anunci

Informació pública del programa d'actuació integrada l'àmbit d'actuació del qual és la unitat d'actuació número 1, els Tarongers, d'Albalat dels Tarongers. [2001/Q5392]
  
La mercantil Promociones Albalat, SL, ha formulat el programa d'actuació integrada l'àmbit d'actuació del qual és la unitat d'actuació número 1, els Tarongers, d'Albalat dels Tarongers, que inclou projecte de modificació del pla de reforma interior, projecte d'homologació de la modificació del pla de reforma interior, projecte de delimitació, projecte d'impacte ambiental, projecte de reparcel·lació i projecte d'urbanització, a l'empara del que s'estableix en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació al que s'estableix en l'article 48.1.c, en relació amb l'article 46.3, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'escau sotmetre el programa esmentat amb tota la documentació annexa a informació pública per un termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular qualssevol al·legacions que els convinguen segons dret, així com unes altres alternatives tècniques de programa, tot això en els termes i condicions de la Llei 6/1994 esmentada, a l'efecte de la qual qualsevol persona interessada podrà consultar l'expedient dipositat a la Notaria de el senyor Esteban Moliner Pérez, situada a l'avinguda dels Sants de la Pedra, 8, baixos, de Sagunt, els dies hàbils en horaris de 10.00 a 14.00 hores. Igualment es fa constar que qualsevol persona podrà comparéixer en aquesta notaria per a obtenir còpies de l'acta de protocol·lització del projecte i documents que s'hi acompanyen, o sol·licitar que aquesta se li exhibisca.
  
Així mateix, tant la documentació a què es fa referència com l'expedient administratiu es podran consultar els dies hàbils, de 09.00 a 13.00 hores, als locals de l'Ajuntament d'Albalat dels Tarongers. Les al·legacions que, si escau, es formulen, es presentaran davant l'Ajuntament d'Albalat dels Tarongers.
  
Mitjançant aquest edicte, d'acord amb el que s'ha establit en el paràgraf segon de l'article 48 en relació amb l'article 46, paràgrafs 4 i 5 de la Llei 6/1994 esmentada, es fa saber a les persones interessades, que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies indicat anteriorment. Durant aquest termini es podran formular les proposicions a què es fa referència als locals de l'Ajuntament d'Albalat dels Tarongers. Una vegada finalitzat aquest segon termini, el següent dia hàbil, tret de si és dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques als mateixos locals de l'Ajuntament d'Albalat dels Tarongers.
  
Cosa que se'ls comunica en aquest avís als efectes oportuns.